જો કે હાર્દિકે પટેલ હંમેશાથી આ બધા વીડિયો રાજકારણમાં ઇમેજ બગાડવાની એક ટ્રીક તરીકે ઓળખાવતો આવે છે. તો બીજી તરફ યુ ટ્યૂબ દ્વારા આ કથિત વીડિયો વાયરલ કરીને હાર્દિક પટેલની લોકપ્રિયતાને ઓછી કરવાનો પ્રયાસ કરવામાં આવી રહ્યો છે. જો કે તે વાત પણ એટલી જ સાચી છે કે તેના આટલા બધા કથિત વીડિયો વાયરલ થયા હોવા છતાં તેની લોકપ્રિયતા હજી પણ તેવીની તેવી જ છે. અને છેલ્લા થોડા સમયથી તો હાર્દિક પટેલે ખુલ્લે આમ ભાજપને વોટ ન આપવા મામલે લોકોને શપથવિધિ પણ કરાવી રહ્યો છે. વધુમાં તેની સભામાં સ્વયંભૂ આવતી ભીડને જોઇને રાજકીય નેતાઓ અને રાજકીય પાર્ટીઓમાં પણ ચિંતા વ્યાપી છે.